cyanic-selkie/wikianc huggingface dataset:
ברקינרידג' לונג
בתקופת השואה
ב 29 באוגוסט 1942 הגיע למחלקת המדינה המברק, שקיבל לימים את הכינוי "מברק ריגנר", שבו הביא גרהארט ריגנר, נציג הקונגרס היהודי העולמי בשווייץ לידיעת העולם, את הידיעה שמסר לו התעשיין הגרמני אדוארד שולטה, בדבר הפעלת הפתרון הסופי - תוכנית ההשמדה הטוטאלית של היהודים באירופה על ידי גרמניה הנאצית. תגובת בעלות הברית הייתה הצהרתית בלבד וב 17 בדצמבר 1942 פרסמו אחת עשרה ממשלות בעלות הברית וצרפת החופשית הצהרה שהוקיעה את רצח היהודים על ידי הנאצים, אך לא נקטו כל צעד ממשי לעצור את ההשמדה. בפברואר 1943 העביר הציר האמריקאי בשווייץ עוד שדר מריגנר אך הוא נתבקש על ידי לונג לא לקבל עוד ולא להעביר ידיעות כאלה לאזרחים פרטיים בארצות הברית. באפריל 1943 כונסה ועידת ברמודה שמטרתה הייתה לדון בהצלת הפליטים, אך למעשה היא נועדה להשקיט את דעת הקהל ואת ארגוני ההצלה היהודיים שתבעו ממעצמות בעלות הברית לעשות דבר מה על מנת לעצור את השמדת היהודים במסגרת "הפתרון הסופי". לוועידה לא היו כל תוצאות משמעותיות, אך גם את המועט שהושג בה פירש לונג, בשימוע בקונגרס, כאילו החלטותיה התירו לשאת ולתת עם גרמניה. לונג גם הטעה את הציבור באשר למספר הפליטים היהודים שכניסתם לארצות הברית הותרה במהלך המלחמה. בעדותו בפני הקונגרס בשנת 1943 מסר כי רובם של 580,000 הפליטים מאירופה שכניסתם לארצות הברית הותרה היו יהודים. ביומנו הודה לאחר מכן כי מספר הפליטים שקיבלו אשרות כניסה היה 545,000 ורובם לא היו יהודים.
מעשיו של לונג גרמו לכך שחוגים יהודיים בארצות הברית מתחו ביקורת על פעולותיו. לונג הגיב על מבקריו באומרו "יריבי הם הקומוניסטים, הרדיקלים הקיצונים, התועמלנים היהודיים המקצועיים ותומכי הפליטים".
לונג המשיך לשרת במשרד החוץ עד לחודש נובמבר 1944 ואז פרש לגמלאות.
Web service
שירות רשת (באנגלית: Web Service) נקרא גם: Web-API, היא דרך להתחבר לתוכנה, לקבל שירותים ממנה ולהשתמש בהם. כך למשל, כאשר מתכנת מעוניין להשתמש בשירותי מפות של חברה המספקת שירותי מפות כמו Google או Apple, המתכנת מתחבר לשירותי ה-Web Service שלהם ובכך מוסיף לתוכנה שהוא מפתח את היכולות שיש כבר לשירותי המפות, במקום לפתח בעצמו שירות מפות.
בעבר נבנו שירותים כאלו רק לפי אוסף תקנים מורכב, הכולל למשל את תקן SOAP, אך בהמשך הופיעו חלופות פשוטות יותר שלא ענו לתקן רשמי, כדוגמת שירותי רשת מבוססי REST.
הגדרה
אין הגדרה אחת מקובלת של Web Services. חלק מההגדרות מציינות את השימוש בטכנולוגיות סטנדרטיות וחלק מההגדרות מתייחסות להיבט של אינטגרציה. להלן מספר הגדרות:
מבוא
ניתן לראות מהאיור כי קיים ממשק מצד ספק השירות וממשק מצד צרכן השירות. היות שהאינטראקציה היא ביניהם ולא בין השירות לצרכן ישירות, מופחתת באופן משמעותי התלות בטכנולוגיית השירות עצמו. משמעות מעשית של הקטנת תלות זו היא היכולת להחליף באופן שקוף למשתמש את השירות בשירות זהה פונקציונלית המתבצע בסביבה טכנולוגית אחרת. החלפה כזו עשויה להידרש למשל במקרים של שימוש בטכנולוגיות ישנות שאינן נתמכות על ידי היצרן או בטכנולוגיות ששכיחות השימוש בהן נמוכה ולכן קיים קושי למצוא אנשי מקצוע שיתחזקו את התוכנה. מהאיור ניתן ללמוד כי לא בהכרח הקשר בין ממשק השירות לממשק הצרכן הוא קשר ישיר: המסר המורכב ממסמך XML תקני עשוי לעבור דרך שרתים מתווכים שעל פי תכנים במעטפת המסר ידעו מי השירות המהווה יעד למסר.
ניתן לתאר את התקנים באמצעות מחסנית בת שלוש שכבות הקרויה Web Services Stack ומתוארת באיור 2.
בנוסף לתקנים הניתנים למיפוי, קיימים תקנים המטפלים בכל שכבות המחסנית. באיור 2 הם מתוארים בחלק האדום של האיור. תקנים בולטים המתייחסים לכל שכבות המחסנית הם אלה של אבטחת מידע והתקנים המטפלים בטרנזקציות.
בפיתוח Web Services מתווסף שלב של פרסום (Publishing), שבדרך כלל אינו חלק מתהליך של פיתוח יישום בסביבה שאינה סביבת Web. הפרסום הוא הצגת הפונקציונליות של השירות ואופן ההתקשרות אליו ופרטים מזהים על יצרן השירות בקטלוג המתאר שירותים. להלן תיאור סכמתי פשוט של מימוש פניה של צרכן ל-Web Service על בסיס שלושת התקנים הבסיסיים:
ארגוני התקינה ותהליך הגדרת תקנים
התקנים של Web Services נקבעים על ידי שני ארגונים: תהליך הגדרת תקן חדש מתחיל בהצעת טיוטה (draft) של חבר או חברים בארגון התקינה. אם היא מתקבלת ממונה ועדה שמטפלת בקידום הגדרת התקנים החדש. תקנים קיימים מורחבים במהדורות חדשות על פי היזון חוזר מהשטח. חבר בארגון התקינה עשוי להיות אדם פרטי או חברה. באופן מעשי מציעי הטיוטות הם בדרך כלל נציגי חברות. לפני הצעת הטיוטה מתאגדות מספר חברות ודנות ביניהן על הטיוטה ואז מציעות אותה במשותף. היות שלחברות פתרונות קנייניים, בדרך כלל מבוססת הטיוטה על הטכנולוגיות הקנייניות של החברות המציעות. לכל חברה יש אינטרס מסחרי, שהתקן יהיה דומה ככל שניתן לפתרון הטכנולוגי הקנייני שלה, וכתוצאה מכך בהחלטות ביחס לתקנים יש מרכיב פוליטי. כפי שצוין לעיל יש שני ארגוני תקינה, כך שההחלטה לאיזה ארגון להפנות את הטיוטה, עשויה אף היא לכלול מרכיבים פוליטיים. באופן מעשי שתי החברות הדומיננטיות בקביעת התקנים הן מיקרוסופט ויבמ, כך שהיוזמה לתקנים שמתקבלים על ידי ארגוני התקינה היא במקרים רבים של שתי חברות אלה בצירוף לפחות חברה נוספת, שמיוצבת היטב בתחום אליו מתייחסת הטיוטה. כך למשל בתקן של WS-Reliable-Messaging צורפו לטיוטה חברת Tibco וחברת BEA ולטיוטת תקן UDDI צורפה חברת Ariba. בין התוצאות של השפעת שיקולים עסקיים של חברות על תקנים ניתן למנות: על מנת להתמודד עם חוסר התאימות בין יצרנים והחשש להתפצלות היוזמות הקשורות לתקנים של שירותי רשת הוקם ארגון נוסף ששמו -WS-I (Web Services Interoperability Organization) ארגון זה אינו מייצר תקנים, אלא מתמקד בהבטחת עבודה משותפת (Interoprability) בין מימושי Web-Services של יצרנים שונים בשטח. לצורך כך הוא מעניק מעין תו תקן ליצרנים. WS-I הוא ארגון המאגד את מרבית היצרנים המובילים, במטרה לאפשר Interoperability אמיתי במציאות בין סביבות טכנולוגיות שונות בהקשר של Web Services. קיומו של ארגון כזה מעיד על כך שאין די בתקנים על מנת ליצור Interoperability. התוצר המרכזי של פעילות WS-I הוא WS-I Basic Profile. בתוצר זה כמו גם בתוצרים אחרים מוגדרות דרישות מעשיות לתאימות. התוצר מספק הנחיות למימוש ומתייחס לאוסף מצומצם של תקנים, כשלגבי כל אחד מהם מוגדרת מהדורה ספציפית.
תקנים
מספר התקנים של Web Services הוא גדול. יש כ-50 תקנים שונים אליהם מתווספים תקנים חדשים. בתעשייה נהוג להתייחס לאוסף תקנים אלו בשם WS-*. שכיחות שימוש גבוהה קיימת רק בחלק קטן מהתקנים. בחלק זה של הערך יוצגו בקצרה מספר תקנים, חלקם בשלים יחסית וחלקם בעלי חשיבות מבחינת הפונקציונליות המוכלת בהם.
תקנים בהעברת מידע בינארי
כיוון שלא הוגדרו תקני העברת מידע בינארי מראשית השימוש ב-SOAP, התקבעו מספר פורמטים ולאחר מכן תוקננו.
ביקורת על Web Services
למרות היתרונות של התקניוּת וקלות הפיתוח של Web Services יש להם גם חסרונות שהעיקרים בהם מצוינים להלן:
Web Services וסביבות פיתוח וריצה
מרבית סביבות הפיתוח יודעות לחולל באופן אוטומטי Web Services, על בסיס הגדרות פרמטריות של התוכניתן. בסביבת ‎.NET של מיקרוסופט, שפותחה מאוחר יחסית, Web Services הם חלק אינטגרלי מסביבת הפיתוח הכוללת. סביבת J2EE הוותיקה יותר הורחבה לתמיכה ב-Web Services באמצעות שימוש ב-API. בין ה-APIs אפשר לציין JAX-RPC ואת JAX-WS המאוחר יותר. גם בסביבות אחרות כגון CICS במחשבים מרכזיים (Mainframe) התווספה תמיכה.
בשפות אחרות יש צורך בכתיבה ידנית של אוסף הפעולות שיבצעו את סרליזציית המידע וינהלו את העברת ההודעות. לשם כך ניתן להשתמש למשל בשפת C וב-JAVA בספריות (frameworks) המאפשרות יצירת קוד stub לפי הגדרת WSDL, או יצירת WSDL מקובץ הגדרות. דוגמאות לספריות כאלו:
חוסר תאימות
מספר מערכות שמייצרות קוד (code generation) מקשות במיוחד שימוש בתקני W3C חדשים בנושאי SOAP:
נושא ה complexTypes במערכות .NET ישנות מקשה על מתכנת לא מנוסה ליצור תמיכה בעבודה ב rpc/literal ו document/literal ולמעשה מאפשר עבודה רק ב rpc/literal. (הבעיה לא קיימת בשימוש ב C, Java, פרל וכו').
שימוש במבני נתונים מתקדמים (לדוגמה מערכים ורשימות מקושרות כמעט ולא נפוץ במערכות . NET כלפי מערכות אחרות -
על פי הנהוג ב Java ושפות אחרות מתבצע המרת הנתונים לsequence sequence אשר לא קיים עבורו הגבלה של כמות מופעים (unbounded) מסוג xsd:anyType. למעשה מערכות web services מדברות בין פרל ל Java ול-C (בשימוש בתשתיות תוכנה דוגמת gSOAP ו Axis) אולם יש לבצע התאמת קוד שנוצר ב .NET (בין אם זה C++/C או C#) לשם ביצוע העברת מידע בין סביבת .NET לאחרות.
אמיל בודו
ז'אן מאוריס אמיל בודו (11 בספטמבר 1845 – 28 במרץ 1903) היה ממציא ומהנדס טלגרף צרפתי. בודו היה מחלוצי הטלקומוניקציה וב-1870 המציא את הטלפרינטר שהתבסס על הטלגרף ופיתח את קוד בודו. על שמו נקראת יחידת המידה באוד.
ביוגרפיה
בודו נולד במגנו שבהוט-מארן בצרפת. אביו היה פייר אמיל בודו, חוואי שהיה בהמשך לראש עיריית מגנו. החינוך הפורמלי היחיד של אמיל בודו היה בית ספר יסודי, ואחריו החל בודו לעבוד בעבודה חקלאית בחווה של אביו. אחר כך הצטרף בודו למנהל הדואר והטלגרף הצרפתי כמפעיל ב-1869.
שירות הטלגרף אימן אותו בשימוש בקוד מורס, ובודו נשלח לקורס של ארבעה חודשים שבה למד על מערכת טלגרף של דייוויד אדוארד יוז, שהיוותה השראה לרעיונותיו.
בודו שירת זמן קצר בצבא במסגרת מלחמת צרפת–פרוסיה, וב-1872 חזר לפעילות אזרחית בפריז.
שירות הטלגרף עודד את בודו לפתח - בזמנו החופשי - מערכת לריבוב מבוסס זמן של הודעות טלגרף שונות באמצעות טלפרינטר יוז. בודו הבין כי במשך מרבית הזמן הקו של הטלגרפים של התקופה היה ללא פעילות למעט בזמנים קצרים שבהם נשלח תו. בודו הגה את אחד השימושים הראשונים לריבוב מבוסס זמן במערכת טלגרף. באמצעות שימוש במתגים מבוססי שעון בצד השולח והמקבל הצליח בודו לשדר חמש הודעות במקביל, והמערכת שלו אומצה על ידי שירות הדואר והטלגרף הצרפתי חמש שנים מאוחר יותר.
בודו פיתח את קוד הטלגרף (שנקרא על שמו קוד בודו) ב-1870 ורשם עליו פטנט ב-1874.
גרוסיט
גרוסיט הוא מינרל אוקסידי נדיר מאוד שנתגלה לראשונה בישראל, המכיל סידן ואלומיניום.
הרכב כימי וקריסטלוגרפיה
נוסחת המבנה הכימי של הגרוסיט היא CaAl4O7.
הגרוסיט מתגבש במערכת המונוקלינית, חבורת סימטריות נקודתית מונוקלינית רגילה 2/m\ וחבורת סימטריות מרחבית . הפרמטרים של תא היחידה הם: Åa=12.94, b=8.91Å, c=5.446Å, וגודל זווית β הוא 107.01°.
תכונות פיזיקליות
הגבישים מיקרוסקופיים מופיעים במקבצים המוקפים במליליט. הקשיות של המינרל טרם נקבעה, ומשקלו הסגולי הממוצע 2.88 גרם לסמ"ק.
תכונות אופטיות
אופטית המינרל הוא דו-צירי חיובי. מקדמי השבירה של הגרוסיט הם: nα=1.618, nβ=1.618 ו- nγ=1.652. גבישי הגרוסיט שקופים, צבעם לבן עד חסר צבע. הברק של הגרוסיט הוא זגוגי והנפיצה שלו מובחנת.
גילוי ומקור השם
הגרוסיט זוהה לראשונה על ידי הגאולוגית שולמית גרוס בתצורת חתרורים אך היא לא סיימה לתארו. המינרל תואר ונקרא על שמה על ידי צמד מינרלוגים גרמנים - דיטמר ובר (Dietmar Weber) ואדולף בישוף (Adolf Bischoff) בשנת 1994.
מקור ותפוצה
נכון ל-2010 נמצא גרוסיט שנוצר באופן טבעי על פני כדור הארץ במקום אחד בעולם - בתצורת חתרורים מזרחית לערד, שם הוא מצוי באבני גיר חרסיתיות שעברו התמרה בטמפרטורה גבוהה ובלחץ נמוך. הגרוסיט גם נתגלה בתכלילים עשירים בסידן ובאלומיניום, שמעריכים כי נוצרו מהתעבות של גז לוהט, במטאוריטים כונדריטים בכמה מקומות בעולם: במינרל המסומן כ-Acfer 059 שנתגלה בטנזרופט במחוז טמנרסט (ولاية تمنراست) באלג'יריה, במינרל המסומן כ-NWA 470 שנתגלה בא-רשידיה במחוז מקנס-תפלילאת במרוקו, במינרל המסומן כ-ALH) 85085) שנתגלה בהרי אלן (Allan Hills) שבארץ ויקטוריה שבמזרח אנטארקטיקה וייתכן שגם במטאוריטים נוספים.
מיליו פריטו
מיליו פריטו (בפורטוגזית: Milho Frito) הוא מאכל פורטוגזי העשוי מקמח תירס ונפוץ בארכיפלג הפורטוגזי מדיירה.
המאכל עשוי מקמח תירס, עלי קולרד או קייל, מים, שום, שומן חזיר ושמן זית שאותם מערבבים יחדיו ומבשלים, לאחר הייצוב הראשוני חותכים לקוביות ומטגנים.
המאכל מוגש בליווי שיפוד בשר שנקרא אשפטאדה (Espetada) או כתוספת למנה העיקרית אחרת.
טעות במצב משפטי
טעות במצב משפטי היא טענת הגנה במשפט פלילי, הפוטרת אדם מאחריות למעשה פלילי בגלל שלא הייתה לו דרך סבירה לדעת שמעשהו אינו חוקי.
ככלל, הדין הפלילי אינו מכיר בטענה, שאדם דימה שמעשהו אינו אסור עקב טעות בדבר קיום איסור פלילי או בדבר הבנתו של האיסור כהגנה פלילית. כלל זה ידוע כ"אי ידיעת החוק אינה פוטרת". טעות במצב משפטי היא חריג לכלל זה, וחלה במקרים קיצוניים בלבד.
היסטוריה
בשנת 1994 תוקן חוק העונשין והוספה לו ההגנה של "טעות במצב משפטי".
סוגי העבירות עליהן הטענה חלה
לטענתו של פרופ' שניאור זלמן פלר הגנת "טעות במצב משפטי" אינה חלה על עבירות שהן רע שלעצמו (כגון: שוד, רצח, אינוס, זיוף כספים, מרמה, גנבה וכיוצא בזה), שכן יחס החברה למהותן של עבירות אלו ידועה לכל, ואיש לא יעלה על דעתו שהעבירות אינן אסורות על פי חוק.
לעומת זאת, ההגנה יכולה לחול על עבירות בגדר רע כי נאסר, שכן לא תמיד ידע הציבור את כל ההסדרים הללו והעבירות הפליליות בגינן. עם זאת, ככל שאדם קרוב לתחום מסוים מצופה ממנו לדעת שיש הסדרים מיוחדים באותו תחום, ועל כן לא תתקבל טענת טעות בדין. כך למשל, תמרורים ורמזורים ברחובות ובכבישים וכן שלטי אזהרה, הפרט מחויב לכבדם משיש לו נגיעה בתחום פעילות. עבור הציבור שיש לו נגיעה לתחום הופכות עבירות מהסוג השני לכללי mala in se, אך נשארות בגדר mala prohibita לגבי מי שהתחום אינו נוגע לו.
השימוש בטענה
הנטל לעורר את הטענה לטעות במצב משפטי וכן הנטל להביא ראיות להוכחתה מוטלים שניהם על הנאשם. הועלתה טענה בדבר קיומו של הסייג – די בכך שהטענה הוכחה ברמה של יצירת ספק סביר, ושספק זה לא הוסר, כדי להביא לזיכויו של הנאשם.
בית המשפט העליון קבע שני תנאים מצטברים לתחולתה של הגנת טעות במצב משפטי. התנאי הראשון מתמקד בהוכחת קיומה של טעות. בגדרו, נדרש הנאשם להוכיח כי טעה טעות כנה ובתום לב. לתנאי זה ממד סובייקטיבי. הוא מתמקד בנאשם עצמו, ובוחן האם הוא אכן לא ידע את הדין, או שמא טעותו נבעה מרצון לחמוק מאחריות פלילית. בהקשר זה, נקבע כי נאשם שחשד שמעשהו אינו חוקי ובחר "לעצום את עיניו" לא יוכל ליהנות מההגנה. התנאי השני הוא שהטעות תהא "בלתי נמנעת באורח סביר". לתנאי זה אופי אובייקטיבי. עניינו בבחינת האמצעים שנקט הנאשם לשם מניעת הטעות. במילים אחרות, לא זו בלבד שעל הנאשם להראות כי טעה טעות כנה, עליו להוכיח גם שלא היה בידיו למנוע את הטעות אף שפעל באופן סביר.
הסתמכות על חוות דעת משפטית היא מקרה פרטי של טעות במצב משפטי. כאשר חוות הדעת ניתנה על ידי רשות מוסמכת של המדינה תהיה לטענה משקל רב יותר מאשר כאשר חוות הדעת ניתנה על ידי עורך דין פרטי. נשיאת בית המשפט העליון, דורית ביניש מנתה את התבחינים הבאים לבדיקה האם ההגנה חלה במקרה מסוים:
הבחנה בין טעות במצב דברים לבין טעות במצב משפטי
כלל הנוהג זה מאות שנים, אשר הוזכר לראשונה בכתביו של אריסטו, קובע כי אי ידיעת החוק אינה פוטרת מעונש. הכלל הנוקשה התקבל והתבסס בשיטת המשפט הישראלית בשל התפתחות המשפט הישראלי מהמשפט המקובל האנגלי. במהלך השנים נחקקו מספר הקלות, הלוא הם הסייגים אשר דרכם התבצעו מעין ״ריכוכים״ בחקיקה הישראלית. יש להבדיל בין סייג ״טעות במצב הדברים״ לבין ״טעות במצב משפטי״. כאשר אדם סבור שמותר לו לגנוב בזמן שאסור (לפי סעיף 383 לחוק העונשין) ידיעתו שגויה ולכן מתקיים כאן המקרה של ״טעות במצב משפטי״ ועל כן טעותו בדין לא תפטור אותו מעונש. אך במקרה בו האדם טעה בעובדה ולאחר שצפה בסרט בקולנוע סבר כי לקח את תיקו, אשר דומה אך אינו שלו, לא נחשיב זאת כגנבה ואותו האדם יהיה פטור מאחריות פלילית דרך סעיף 34יח.
רחוב בת'רסט
רחוב בת'רסט (באנגלית: Bathurst Street) הוא אחד הרחובות הראשיים של טורונטו, באונטריו שבקנדה. הוא מתחיל בדרום ברחוב רציף המלכה שנמצא על לאורך קו החוף הצפוני של ימת אונטריו. רחוב בת'רסט ממשיך צפונה בטורונטו עד גבולה הצפוני בשדרות סטילס. בתוך טורונטו בת'רסט הוא רחוב ארבע-מסלולי. הרחוב ממשיך צפונה לתוך אזור יורק בו הרחוב נקרא גם כביש יורק האזורי 38. רחוב בת'רסט מסתיים בביצות הולנד (הולנד מארש), בין הולנד לנדינג וברדפורד.
הקהילה היהודית
רחוב בת'רסט היה במשך עשורים הלב של הקהילה היהודית של טורונטו. מאז תחילת המאה העשרים, חיו יהודים רבים לאורך רחוב בת'רסט של מדרום לרחוב בלור וממזרח לרחוב ספאדינה. לאחר מלחמת העולם השנייה, כאשר חלק גדול יותר מחברי הקהילה הצטרפו למעמד הביניים, המרכז זז צפונה לאורך רחוב בת'רסט וחברי הקהילה העמידים עברו לפורסט היל. משפחות עניות יותר השתכנו באזור בת'רסט ושדרות סיינט קלייר או באזור בת'רסט ושדרות אגלינטון.
הקהילה המשיכה לנוע צפונה, לאורך בת'רסט וכיום, רוב הקהילה היהודית נמצאת ברחוב מצפון לשדרות סיינט קלייר, בריכוזים גבוהים יותר באזור שדרות לורנס. רבים גם עברו מעבר לגבולות העיר וחיים לאורכו בריצ'מונד היל. בתי כנסת ומוסדות אחרים של הקהילה היהודית ממוקמים לאורכו של רחוב בת'רסט. חלקו הצפוני של רחוב בת'רסט, מצפון לשדרות שפרד, הפך לאחד המרכזים של הקהילה הרוסית בטורונטו. רבים מהמהגרים הרוסים התיישבו שם בבנייני דירות, החל מ-1970, כדי לקבל גישה נוחה יותר לשירותים הניתנים על ידי סוכנויות סיוע יהודיות. בעקבות התפרקותה של ברית-המועצות, מהגרים רבים מרוסיה לקנדה התיישבו שם. רבים מהם מזוהים עם המרכז הקהילתי היהודי-רוסי. המעדניות, המסעדות, בתי הספר, וחנויות הבגדים הנמצאים בבעלות של דוברי רוסית הקנו לשכונה את הכינוי הלא רשמי "מוסקבה הקטנה".
אנדרס גוסטב אקברג
אנדרס גוסטב אקברג (שוודית:  Anders Gustaf Ekeberg); 16 בינואר 1767 – 11 בפברואר 1813). כימאי שוודי, מגלה הטנטלום.
קורות חייו
אנדרס גוסטב אקברג נולד בסטוקהולם ב-16 בינואר 1767.(לפי אחד המקורותנולד בקרלסקרונה (Karlskrona) שבדרום-מזרח שוודיה). אביו יוזף אריק אקברג היה בונה אניות, אמו הדויג אולריק קילברג. מגלה הארצות השוודי קרל גוסטב אקברג היה דודו.
ב-1784 החל את למודיו באוניברסיטת אופסלה. סיים דוקטורט בהצטיינות ב-1788. מ-1794 היה חבר סגל אוניברסיטת אופסלה. ובמקביל שימש מורה בקולגיום המכרות השוודי (Bergskollegium). באותה שנה מונה לדוצנט (דרגה מקבילה לפרופסור חבר בימינו) לכימיה. ב-1799 הועלה בדרגה כאשר מונה ל- experimentator של המעבדה לכימיה.
אקברג לא נישא מעולם. נפטר באופסלה ב-8 בדצמבר 1818.
פעילותו המדעית
עבודת הדוקטורט שלו עסקה בשמנים צמחיים. בהמשך, תחום המחקר העיקרי שלו היה אנליזה של מינרלים. היה המנחה בעבודת הדוקטורט של ברצליוס הנחשב לאחד מאבות הכימיה המודרנית. רוב מאמריו הופיעו בפרסומי האקדמיה המלכותית השוודית למדעים.
ב-1802 גילה את תגליתו המדעית החשובה. גילוי יסוד מתכתי חדש שהוא נתן לו את השם טנטלום.
עוד משהו
בנוסף לפעילותו המדעית עסק אקברג גם בכתיבת שירה.
פרסים ואותות הוקרה
ב-1799 נבחר לחבר האקדמיה המלכותית השוודית למדעים.
אברהם שמעון הלוי אנגל-הורוביץ
הרב אברהם שמעון הלוי אנגל-הורוביץ (ר' שימעל'ה זעליחובער, תרל"ו, 1876 - תש"ג, 1943) היה ראש ישיבה ומשגיח רוחני בישיבות מזרח אירופה.
ביוגרפיה
נולד בזליחוב בפולין, ועל שם עיירת הולדתו כונה כל ימיו – ר' שמעון מזליחוב. אביו היה יצרן של חומץ, מחסידי קוז'ניץ. אחרי שאביו נשא אשה בזויווג שני עזב את ביתו ולמד כעשר שנים בבית מדרשו של האדמו"ר רבי אבי עזרא זעליג אלעזר מקוז'ניץ. מגיל צעיר כבר נודע כעלוי. אחרי נישואיו היה סמוך על שלחן חותנו כנהוג אז, ומשנתרושש חותנו, חזר לעיר הולדתו ועסק כאביו בייצור חומץ על מנת שלא להתפרנס מהתורה. אחרי שמפעלו ליצור חומץ פשט את הרגל עבר לעסוק במסחר בכלי חרסינה וראה ברכה בעמלו, אולם לאחר זמן עסקיו חוסלו.
היה נוסע לרבי משה יחיאל אלימלך מלברטוב. ולרבי אהרלה מקוזניץ. ולרבי פנחס מאוסטילה.
עיקר פרסומו היה כשהחל לשמש בשנת תרצ"ב (1932) כר"מ ומשגיח וכמשפיע בישיבת חכמי לובלין. ר' שמעון התבלט בדרכו המיוחדת, בתפילתו הארוכה, ובהיותו עטוף בטלית ותפילין עד חצות היום, וכן נודע כבעל זיכרון פנומנלי וכבקי בעל פה בכל ספרות חז"ל והפוסקים, וכן בספרי הקבלה ספרי מהר"ל והחסידות.
דעותיו היו ייחודיות ויוצאות דופן. הביע התנגדות חריפה לעיסוק בשיטת הפלפול ודרש מתלמידיו ללמוד רק באופן של לאסוקי שמעתא אליבא דהלכתא ולהיות בקיאים בתנ"ך, במשנה ובתלמוד על הסדר. כמו כן, התנגד בחריפות לחסידויות בית פשיסחה ובין השאר התנגד להחמרות ביחסי אישות הנהוגות בחסידות גור . כן התנגד לעיסוק במוסר על פי השכל האנושי, ובפרט לשיטת נובהרדוק . בשיחותיו התבסס על כתבי האר"י וספרי קבלה אחרים.
דעותיו והנהגותיו אלו עוררו מתיחות בינו לבין ר' מאיר שפירא והנהגת הישיבה. מספר חודשים אחרי פטירת ראש הישיבה (1933), התגברה המתיחות בינו לבין ההנהגה החדשה של הישיבה, ויו"ר יח"ל האדמו"ר רבי שלמה איגר מלובלין פסק שעליו לעזוב את הישיבה. תלמידיו עוררו מהומה רבה בישיבה והמשטרה נאלצה להתערב להשקיט את הרוחות, תלמידיו כונו "שמעונאים".
אחרי עזיבתו כתב מאמר מיוחד בו הסביר בהרחבה את שיטתו בעבודת ה' ודרכו בלימוד התורה ותשובתו לטענות מתנגדיו.
אחרי לובלין עבר להתגורר בעיר קרקוב שם לימד חוג תלמידים מצומצם, והמשיך לעמוד בקשרי מכתבים ומאמרים עם תלמידיו, נגידי העיר החזיקו אותו כלכלית, בין הנגידים הבולטים היה ר' עקיבא טייכטל סוחר בדים מפורסם בקרקוב.
בסתיו תרצ"ט (1938) ערב פרוץ מלחמת העולם השנייה, פרסם בדפוס כרוז בשם "שובה ישראל", ובו קרא ליהודים, ליטוש את התרבות האירופית והמותרות, ולדבוק בשמירת התורה והמצוות. את הכרוז סיים במילים –"גורו לכם מפני חרב, כי לא אדם הוא ה' אלוקי ישראל שתעשו איתו פשרות, והוא בפשרות לא יחפוץ...היבדלו מדרכי העמים ומהבלי תענוגיהם וחכמתם...כי באם לא בהכרח לגלות מלכותו יתברך לעד על ידי הייסורים הקשים המפורשים היטב בשירת האזינו".
בעת חיסול גטו קרקוב, יצא מעוטף בטליתו. שוטר יהודי הבחין בו ורצה להצילו, אך הוא סירב להצעתו במילים: "כלך לך מזה! אינני רוצה שתצילני! ברצוני לצאת יחד עם כל היהודים – על קידוש ה'!". בקיץ תש"ג (1943) גורש ר' שמעון יחד עם יהודי קרקוב אל מחנות ההשמדה על ידי הכובש הגרמני, ומצא בתוכם את מותו.
דברי תורתו ומכתביו ומאמרים לזכרו כונסו בספר "נהרי א"ש" על ידי תלמידו הרב ירחמיאל ישראל יצחק דומב.
הנס המלכותי של ברבדוס
דגל מלכת ברבדוס או הדגל האישי של מלכת ברבדוס (באנגלית: Queen's Personal Barbadian Flag) המכונה גם "הנס המלכותי של ברבדוס" (Royal Standard of Barbados) היה הנס מלכותי - הדגל הרשמי של מלכת ברבדוס, אליזבת השנייה.
הדגל אושר לשימוש בשנות ה-70, לשימושה הבלעדי של המלכה בביקוריה בברבדוס או כאשר היא שימשה כראש המדינה (של ברבדוס) באירועים מחוץ לממלכה. לנציגה של המלכה במדינה, המושל הכללי של ברבדוס, היה דגל משלו.
תיאור הדגל
הדגל הוא שדה צהוב שבמרכזו עץ תאנה (המהווה סמל של האי ברבדוס); משני צדדי העץ מצויי פרחי קסאלפיניה יפהפייה (Caesalpinia pulcherrima) המכונים "הגאווה של ברבדוס" שצבעם אדום. במרכז הדגל מצוי דגל המלכה אליזבת השנייה - דיסק עגול כחול שבמרכזו האות "E" בצבע זהב שמעליה כתר מוזהב וסביבה זר של שושנים מוזהבות - הכתר סימל את מעמדה של המלכה ואת סמכותה, והשושנים את מדינות חבר העמים הבריטי.
Ő
שימוש האות
Ő ő מסומן באותיות Oo עם סימן הטעמה עילי כפול.
בהונגרית, Ő ő משמש  לביטוי ארוך של התנועה Öö ונחשב כאות בפני עצמה.
אנדרה-גאסטון פרטלה
אנדרה-גאסטון פרטלה (בצרפתית: André-Gaston Prételat; 14 בנובמבר 1874 – 6 בדצמבר 1969) היה גנרל בצבא הצרפתי במלחמת העולם השנייה.
קריירה מוקדמת
פרטלה נולד ב-14 בנובמבר 1874 בווסי, שמפאן, ובשנת 1894 התגייס לצבא צרפת. בין השנים 1910 עד 1912, הוא שירת כנספח צבאי בטנג'יר. במהלך מלחמת העולם הראשונה הוא היה ראש מטה הדיוויזיה ה-70 (1915) ואחר כך של הקורפוס ה-23 (1916), לפני שהפך למפקד הרגימנט ה-159 וסגן ראש מטה הארמייה הרביעית בפיקודו של אנרי גורו (1917) ולבסוף לראש מטה הארמייה הרביעית. לאחר שביתת הנשק הוא הפך לראש מטה צבא אלזס (1918), כוחות הכיבוש באלזס-לורן (שסופחה על ידי צרפת מגרמניה).
בין המלחמות
לאחר המלחמה הוא חזר למושבות צרפת, ושימש כראש מטה בלבנט בשנים 1919–1923, אחר-כך שימש כראש מטהו של גורו במשך ארבע שנים משנת 1923. לאחר מכן פיקד על הדיוויזיה ה-1 (1927 עד 1930), האזור הצבאי ה-11 (1930) ולבסוף על האזור הצבאי פריז (המכונה גם האזור הצבאי השני, משנת 1930 עד 1934). משנת 1934 לפרוץ מלחמת העולם השנייה היה חבר במועצת המלחמה העליונה.
בשנת 1938 הוא מונה למפקד של הארמייה השנייה, ובאותו תפקיד הוא ערך תרגילים באותה שנה שגילו כי הארדנים לא היו יכולים להגן מפני פלישה גרמנית, אך הואשם בפסימיות. הוא ציין את חולשות הביטחון בביצור ההגנתי בגבול הצפון-מזרחי של צרפת בדצמבר 1938 וניסה לטפל בהן בשיפורים שתכנן באפריל 1939, אך כמעט שלא נעשו מאמצים בעניין זה עם תחילת המלחמה בספטמבר 1939.
מלחמת העולם השנייה
פרטלה התנגד בגלוי לכניסה למלחמה עם גרמניה יחד עם חבר אחד נוסף במועצת המלחמה, אך עם זאת שלח את קבוצת הארמיות השנייה למתקפה נגד קו זיגפריד הגרמני בחבל הסאר ב-8 בספטמבר. המתקפה הופסקה ארבעה ימים בלבד לאחר שהחלה בהוראת ראש המטה הצרפתי מוריס גמלאן, ופרטלה משך את קבוצת הארמיות השנייה אל מאחורי קו מאז'ינו, בגזרה הצפונית-מזרחית של החזית הצפונית הצרפתית, שם נשארו עד פרוץ המערכה על צרפת ועל ארצות השפלה ב-10 במאי 1940.
תחילה השמיט פרטלה את כוחותיו, שלא היו מספקים במספרם למשימה שעמדה לרשותה, אולם כבר בשבוע השני פרס פרטלה יחידות ישירות מול המתקפה הגרמנית בצפון-מערב עם 20 מתוך 30 הדיוויזיות שלו. ב-26 במאי, מחשש שהכוחות הגרמניים יאגפו את כוחותיו מעורפם, ביקש פרטלה רשות לסגת אך לא קיבל אישור לכך. כוחותיו נשארו על כנם עד שהקריסה של הכוחות החלה, וב-12 ביוני הצטווה לסגת. כוחותיו הוקפו זמן קצר לאחר מכן על ידי חיילים גרמנים, אך הם המשיכו במאמציהם לזמן קצר גם לאחר הסכם הכניעה הצרפתית ב-22 ביוני 1940.
לאחר מכן פרש פרטלה מהצבא והתגורר בפריז, עד מותו ב-6 בדצמבר 1969.
אליפות העולם בכדוריד 1982
אליפות העולם בכדוריד 1982 היא אליפות העולם העשירית והיא נערכה על ידי איגוד הכדוריד העולמי. הטורניר התקיים בגרמניה המערבית בין ה-23 בפברואר ל-7 במרץ 1982. המשחקים נערכו במספר ערים, משחקים על מדליות נערכו בדורטמונד.
זכתה באליפות בפעם הראשונה בתולדות הנבחרת.
מתכונת החרות
הקבוצות חולקו ל-4 בתים. שלוש נבחרות חזקות מכל בית העפילו לשלב השני בו קבוצות רוכזו ב-2 בתים. בהתאם לתוצאות המשחקים בבתים, נערכו משחקים על המקום סופי.
בית העפלה א'
המשחקים נערכו ב-28 בפברואר-4 במרץ ב-6 ערים.
בית העפלה ב'
המשחקים נערכו ב-28 בפברואר-4 במרץ ב-6 ערים.
משחקי הגמר
משחק האליפות נערך ב-7 במרץ בדורטמונד. נפגשה עם וניצחה 27:30.
ישראל באליפות
נבחרת ישראל בכדוריד החלה את דרכה בתחרויות דרג ג' שנערכו בין 2 בפברואר לבין 9 בפברואר 1980 באיי פרו. הנבחרת סיימה את התחרות במקום הרביעי והעפילה לדרג ב'. תחרויות דרג ב' נערכו בין 21 בפברואר לבין 1 במרץ 1981 בצרפת. הנבחרת סיימה את הבית במקום הרביעי ובמשחק על המקום השביעי ניצחה את נבחרת איסלנד בכדוריד 25:19. כתוצאה מכך, לקראת אליפות העולם בכדוריד 1986 היא התחילה מדרג ב' ישירות.
מחוז אימבבורה
אימבבורה (בספרדית: Imbabura) הוא אחד ממחוזות אקוודור הממוקם בצפון המדינה בהרי האנדים. בירת המחוז היא איברה.
תושבי המחוז דוברי ספרדית וכן קצ'ואה.
יחסי איטליה–ניו זילנד
היסטוריה
איטליה וניו זילנד לחמו זו בזו במהלך מלחמת העולם השנייה, וכוחות ניו זילנדים תחת פיקודו של ברנרד פרייברג השתתפו בלחימה בחזית האיטלקית.
יחסי סחר
איטליה היא שותפת הסחר של ניו זילנד הרביעית בגודלה בתוך האיחוד האירופי. הסחר ממשיך להיות יציב למרות אקלים כלכלי קשה ומשבר החובות בגוש האירו.
עורות וצמר דק של ניו זילנד מבוקשים לתעשיית האופנה של איטליה. איטליה היא גם שוק חשוב עבור פרי הקיווי הניו זילנדי.
שוק התיירות הוא גולת הכותרת עבור שתי המדינות, כאשר מטיילים איטלקיים וניו זילנדים נהנים כעת מכניסה ללא ויזה למדינות זו של זו.
יחסים דיפלומטיים
ניו זילנד מחזיקה באיטליה שגרירות ברומא וקונסוליה כללית במילאנו. מאידך, איטליה מחזיקה בניו זילנד שגרירות בוולינגטון, ו-3 קונסוליות באוקלנד, כרייסטצ'רץ' ודנידין.
ליתיום
ליתיום (Lithium) הוא יסוד כימי ממשפחת המתכות האלקליות שסמלו הכימי Li ומספרו האטומי 3. ליתיום טהור הוא מתכת רכה וכסופה המגיבה (משותכת) במהירות במגע עם אוויר או מים. זהו היסוד המוצק בטמפרטורת החדר הקל ביותר: צפיפותו 0.53 גרם לסנטימטר מעוקב. משמש בתעשיית סוללות חשמליות, ישומי אלקטרוניקה, ועוד.
תכונות
הליתיום הוא המתכת הקלה ביותר וצפיפותו היא רק 0.53 גרם לסנטימטר מעוקב, בערך מחצית מצפיפות המים. לליתיום החום הסגולי הגבוה ביותר מבין המוצקים. כמו שאר המתכות האלקליות, ליתיום מגיב בקלות עם מים ועם חמצן ואינו נמצא בטבע במצב טהור. עם זאת תגובתו הכימית חלשה משל היסוד נתרן לו מבנה כימי דומה. ליתיום מתכתי בוער בלהבה אדומה (ראו צילום למטה) שמקורה בפליטה אטומית באורך גל -671nm. כאשר מחזקים את הבערה, האש מקבלת צבע לבן בוהק.
לליתיום שני איזוטופים יציבים, 6Li ו- 7Li, וגם הם בעלי אנרגיית הקשר הנמוכה ביותר מבין כל היסודות היציבים. בגלל אי יציבותו היחסית של אטום הליתיום, שכיחותו ביקום נמוכה יחסית. במערכת השמש 25 מתוך 32 היסודות הראשונים שבטבלה המחזורית שכיחים יותר מליתיום, למרות משקלו האטומי הנמוך.
לפי תאוריות קוסמולוגיות מודרניות, ליתיום היה אחד משלושת היסודות הראשונים שנוצרו אחר המפץ הגדול. ליתיום נוצר ביקום בהיתוך גרעיני בליבות של כוכבים צעירים מסוגים שונים. ריכוזים גבוהים יחסית שלו נצפים בכוכבים מסוג ננס חום בהם הטמפרטורה סלחנית יותר לקשרים הגרעיניים הרופפים יחסית של אטומי הליתיום. בכוכבים מסוג ננס אדום הטמפרטורה גבוהה מלאפשר קיום ליתיום.
תגובה עם מים
כאשר ליתיום פוגש במים, הוא הופך את המים לבסיסיים וגורם לפליטת גז מימן בתהליך: התגובה עם המים היא תגובה אקסותרמית הפולטת חום רב, וגורמת לניצוצות בצבע אדום כתום.
אנומליות כימיות של ליתיום
בניגוד למתכות האלקליות האחרות, ליתיום יגיב באוויר עם החנקן (ולא עם החמצן) ויתקבל Li3N (ליתיום ניטריד) שצבעו כתום, ניטרידים של מתכות אלקליות אחרות אינם יציבים. בחמצן יתקבל ליתיום אוקסיד Li2O בניגוד למתכות האלקליות האחרות שיתנו בעיקר פר-אוקסידים וסופר-אוקסידים. ליתיום הידרוקסיד LiOH מסיס הרבה פחות מהידרוקסידים של המתכות האלקליות האחרות כדוגמת בסיס הנתרן NaOH (סודה קאוסטית). בחימום, יתפרק LiOH לליתיום אוקסיד Li2O בניגוד להידרוקסידים של מתכות אלקליות אחרות שיעברו המראה (סובלימציה) בלי להתפרק.
הרבה מהאנומליות של הליתיום נובעות מהיציבות של סריגים יוניים שלו עם אניונים קטנים (אנרגיות סריג גבוהות) בעוד שסריגים של מלחי ליתיום עם אניונים גדולים אינם יציבים בשל האריזה הלא יציבה שנובעת מהפרשי הגודל. כך, למשל, בניגוד לקרבונטים של מתכות אלקליות אחרות (כדוגמת Na2CO3 או סודה לכביסה) ליתיום קרבונט אינו יציב תרמית ויתפרק בחימום לליתיום אוקסיד ו CO2. מאותה סיבה (אנרגיות סריג גבוהות עם אניונים קטנים) לליתיום פלואורי מסיסות נמוכה במים (רק 0.27 גרם למאה מ"ל ב18°C) בהשוואה מלחי הפלואוריד של חבריו לטור המתכות האלקליות. לעומת זאת כשמדובר באניון גדול (כדוגמת פרכלורט) היציבות של המלח נמוכה ליתיום פרכלורט LiClO4 מסיס יותר פי 3–12 (תלוי בממס) ממלח פרכלורט של נתרן.
היסטוריה
היסוד ליתיום זוהה על ידי הכימאי השוודי יוהאן אוגוסט ארפוודסון (Johan August Arfwedson), אז מתמחה במעבדה של ינס יאקוב ברצליוס, ב-1817. ברצליוס קרא בתחילה ליסוד החדש ליתוס (מיוונית: λιθoς - אבן) על מנת לייצג את העובדה שהתגלה לראשונה במינרל, לעומת מתכות אלקליות אחרות שהתגלו לראשונה בצמחים. שמו העברי - "אַבְנַן", ניתן מאותה סיבה. השם שונה אחר כך לליתיום על מנת ליישר קו עם שמות היסודות האחרים.
הפקת ליתיום
ג'ון מ. אדמונד חקר את היקף הליתיום באוקיינוסים וגילה את הקשר בין התחממות כדור הארץ לריכוז הליתיום במאגרי מים.
מאז מלחמת העולם השנייה גברה הפקת הליתיום בעולם. ליתיום מופרד מיסודות אחרים בסלעים וולקנים, ממספר מינרלים וממוצה ממי מעיינות.
בהמשך המאה העשרים הייתה ארצות הברית מפיקת הליתיום המובילה בעולם, כאשר הפיקה ליתיום מבריכות מי-מלח בנבדה – שיטה שהפכה נפוצה להפקה ברחבי העולם – אולם בהדרגה הצטמצם חלקה בשיעור הפקת הליתיום העולמי עד לכדי 1% בשנת 2021.
נכון לשנת 2021 כ־80% מהפקת הליתיום העולמית מקורה בצ'ילה, אוסטרליה וסין. על פי הסוכנות הבינלאומית לאנרגיה מחזיקה סין מחזיקה ביותר ממחצית מהתשתית העולמית לתשתיות הליתיום, מההפקה ועד לזיקוק. מדינות נוספות בעלות שיעורי הפקה משמעותיים הן ארגנטינה ובוליביה (שיחד עם צ'ילה נמצאות באזור המכונה משולש הליתיום) וכן זימבבואה.
בסוף שנת 2022 זימבבואה אסרה על ייצוא ליתיום גולמי. על פי דובר מטעם הממשלה, זימבבואה עשויה להרוויח 1.7 מיליארד יורו מדי שנה אם הליתיום יעובד לסוללות בתחומי המדינה, במקום לייצא ליתיום גולמי.
במרץ 2023 הודיעה איראן כי גילתה מרבץ המכיל 8.5 מיליון טון ליתיום בהמדאן. אם ההערכה מדויקת, מדובר במאגר הידוע השני בגודלו בעולם.
טיפול תרופתי בליתיום
ליתיום הוא תרופת הבחירה לטיפול בהפרעה דו-קוטבית. כ־80% מן המטופלים מגיבים לליתיום. ליתיום עובר פינוי על ידי הכליה, על כן אצל חולי כליות הנוטלים ליתיום וכן אצל אנשים קשישים יש חשיבות מוגברת לניטור רמות התרופה בדם על מנת למנוע הרעלת ליתיום.
ליתיום היא תרופה בעלת טווח תרפויטי צר, ועל כן יש לנטר את רמותיה בדם באופן קפדני על ידי בדיקת דם. המינון הראשוני שניתן בדרך כלל הוא 300 מ"ג*3 פעמים ביום ולאחר מכן בוחנים את העלאת המינון. באופן כללי, יש לבדוק את ריכוז הליתיום בדם כל חודשיים עד חצי שנה. הפסקת התרופה צריכה להיעשות בהדרגתיות על מנת למנוע התקף של מאניה או של דיכאון אצל חולים עם הפרעה דו־קוטבית.
טיפול בליתיום לא ניתן רק להפרעה דו-קוטבית, אלא גם להפרעות פסיכיאטריות נוספות, כגון טיפול נוסף אצל חולי הפרעה סכיזואפקטיבית, צורות מסוימות של סכיזופרניה, טיפול לחולי דיכאון, טיפול במצבים של אגרסיה או במצבים שונים כגון הפרעת אישיות גבולית, בולימיה ומצבים נוספים.
תופעות הלוואי של ליתיום:
אמצעי זהירות
כמו מתכות אלקליות אחרות, ליתיום טהור מתלקח בקלות כשהוא נחשף לאוויר או מים. מומלץ להימנע ממגע ליתיום מתכתי עם העור, מכיוון שהוא חומר משתך.
בזמן שנלקחים מלחי ליתיום כתרופה, צריך לעקוב אחר ריכוזו בדם על מנת להבטיח השגת רמה מספקת בדם ולמנוע סכנה של הרעלה.
גלוריה סטיוארט (קריינית טלוויזיה)
גלוריה סטיוארט (נולדה ב-26 באוקטובר 1943) היא שדרנית, קריינית ומגישת חדשות בטלוויזיה הישראלית לשעבר.
זמן מערכת
זמן מערכת במדעי המחשב ובתכנות, מיצג את מושג מעבר הזמן במערכות ממוחשבות. במובן זה הזמן כולל את זמן לוח השנה.
זמן מערכת נמדד על ידי שעון מערכת, שבדרך כלל מיושם על ידי ספירה פשוטה של מספר הפעימות שהתרחשו החל מנקודת זמן שרירותית מסוימת, הקרויה אפוק. לדוגמה מערכות יוניקס, ותואמות תקן POSIX, מגדירות את זמן המערכת כמספר השניות שחלפו מהאפוק של יוניקס, שהתרחש ב-1 בינואר 1970 בשעה 00:00:00, על פי תקן הזמן UT, לא כולל דקות מעוברות. מערכות שמיישמות את ממשק תכנות היישומים של חלונות, בגרסאות 64 ו-32 ביט, כמו חלונות 9x ו-חלונות NT, מספקות את זמן המערכת הן על ידי SYSTEMTIME המיוצג כערך של -שנה/חודש/יום/שעה/דקה/שנייה/מילישנייה, והן על ידי FILETIME המיוצג כמספר הפעימות של 100 שברירי שנייה, החל מ-1 בינואר 1601 00:00:00 בתקן UT, כפי שחושב על ידי הלוח הגרגוריאני המקדים.
גלוריה סטיוארט (קריינית טלוויזיה)
ביוגרפיה
סטיוארט נולדה בעמאן שבירדן לאב בריטי שעבד בקונסוליה הבריטית במזרח ירושלים ולאם איטלקייה.
סטיוארט גדלה עם משפחתה ביריחו, למדה בירושלים ומאוחר יותר באוניברסיטה בביירות.
זמן מערכת
זמן מערכת ניתן להמרה לזמן לוח שנה אנושי, והדבר מתבצע כדי שיהיה מובן יותר לאדם הממוצע. לדוגמה זמן היוניקס 1,000,000,000 שניות, החל מהאפוק של יוניקס, מומר לזמן לוח השנה, כ-9 בספטמבר 2001 בשעה 01:46:40 (UT).
קבוצת גולד בונד
קבוצת גולד בונד בע"מ, המוכרת גם במותג קונטרם, היא חברה ציבורית ישראלית שבשליטת עתליה שמלצר (בעלת השליטה בקבוצת שלמה), שלומי פוגל וחברת מסופי ספנות. עיקר פעילותה באזור נמל אשדוד.
זמן מערכת
ספריות של שגרות המטפלות בהמרות שכאלו, מתעסקות גם אם התאמות של אזורי זמן, שעוני קיץ, שניות מעוברות, ובהגדרות המקומיות של המשתמש. ישנן ספריות המבצעות פעולה הפוכה של המרת זמן לוח שנה אנושי לזמן מערכת.
קבוצת גולד בונד
פעילות
ישירות ובאמצעות חברת הבת סי.די.אל קונטרם קווי הפצה בע"מ עוסקת החברה בתחומים הבאים:
גלוריה סטיוארט (קריינית טלוויזיה)
ביוגרפיה
היא עבדה תחילה בחברת התעופה של כווית וכן כשדרנית ברדיו רמאללה.
קבוצת גולד בונד
פעילות
החברה מחזיקה ב-20% ממניות תעשיות מספנות ישראל בע"מ.
היסטוריה
החברה התאגדה בחודש ינואר 1963 כחברה פרטית בשם ח.מ.ן חרושת מוצרי נייר בע"מ, שעסקה בייצור מחברות. באפריל 1983 הפכה החברה לחברה ציבורית.
גלוריה סטיוארט (קריינית טלוויזיה)
ביוגרפיה
בשנת 1968 הגישה את מועמדותה ל"קול ישראל" ולטלוויזיה הישראלית בו זמנית והתקבלה לשני המקומות, אך בחרה בטלוויזיה, שם עבדה עם שלמה ענברי, מנהל מחלקת החדשות בערבית.
בשנת 1970 נישאה בנישואים אזרחיים בניקוסיה שבקפריסין לאדי סופר, עובד הטלוויזיה הישראלית, והחליפה את שמה לגליה סופר, ולאחר מכן היא התגיירה  והשניים נישאו שוב בישראל. לסטיוארט בת ובן שנולדו ב־1971 וב־1976, שני נכדים ונכדה.
קבוצת גולד בונד
היסטוריה
בתחילת שנות ה-90 רכש שלמה שמלצר את חברת קונטרם, שנוסדה בשנת 1973 והפעילה מסוף מטענים עורפי בנמל אשדוד. אחר כך רכש את חברת ח.מ.ן הבורסאית ומכר לה את חברת קונטרם. בפברואר 1994 שינתה החברה את שמה לשם הנוכחי - קבוצת גולד בונד בע"מ. בפברואר 1997 מכרה החברה לשמלצר את פעילות הנייר שלה.
בשנת 1996 רכשה חברת "משאב" 24% ממניותיה של קבוצת גולד בונד. בשנת 1998 מכרה "משאב" את החזקתה ב"גולד בונד".
גלוריה סטיוארט (קריינית טלוויזיה)
עבודתה המקצועית
סטיוארט התקבלה כקריינית בטלוויזיה הישראלית, ובשנת 1969 הוחלט לצרף אליה שתי קרייניות נוספות - ישראלה מור ויהודית סולה שהודרכו בידי איש הטלוויזיה אריה אורגד.
קבוצת גולד בונד
היסטוריה
בשנת 2007 רכשה החברה כ-20% ממספנות ישראל תמורת כ-13 מיליון דולר.
גלוריה סטיוארט (קריינית טלוויזיה)
עבודתה המקצועית
תוכנית הטלוויזיה הערבית הראשונה בטלוויזיה הישראלית שודרה ב-13 באוגוסט 1968. התוכנית כללה כתבות מגזין וכן שידורי חדשות ששידרה סטיוארט. מאוחר יותר הצטרפה אליה הקריינית לוריס ניקולא באבול. התוכנית זכתה לרייטינג גבוה. סטיוארט זכתה לאהדה רבה בקרב הצופים, ונאמר עליה כי "היא שווה לישראל כערכם של חמישה מטוסי פנטום״ מבחינת ההסברה הישראלית.
קבוצת גולד בונד
היסטוריה
בשנת 2019 רכשה החברה פעילות בתחום הפעלת מסוף מטענים בבית שאן, בסמוך למעבר הגבול נהר הירדן, תמורת כ-3.2 מיליון ש"ח.
בינואר 2022 סבלה החברה ממתקפת סייבר של קבוצת Hackers of Saviors, שגרמה להשבתה בת ימים אחדים של פעילות החברה.
גלוריה סטיוארט (קריינית טלוויזיה)
עבודתה המקצועית
בשנת 1969 החלה לערוך ולהגיש, יחד עם ויקטור נסיב את התכנית "לחישה" - קריאת פרקי שירה ערבית.
במרץ 1970 דיווחה כי קיבלה הצעה לגלם את דמותה של נדיה כהן, אלמנתו של אלי כהן, בסרט על חייו. "אין לי כל ניסיון קולנועי", אמרה בראיון ל"למרחב", "אבל הייתה לי תמיד נטייה להיות שחקנית קולנוע. סרט זה, אם אכן אופיע בו, ייתן לי את ההזדמנות להוכיח את עצמי". מאוחר יותר התברר כי ההצעה הייתה מהתלה.
ב-11 במרץ 1970 הגישה את התפטרותה עקב מחלוקת על שכרה. ב-10 במאי 1970 שבה סטיוארט לעבוד בטלוויזיה לאחר משא ומתן על תנאי העסקתה.
ב-2003 סטיוארט סיימה לעבוד כשדרנית בטלוויזיה הישראלית.
רן צ'אנגשיה
רֶן צ'אנגשיה (בכתב סיני: 任长霞, באנגלית: Ren Changxia; 8 בפברואר 1964 – 14 באפריל 2004) הייתה שוטרת סינית. רן נולדה, גדלה והתחנכה בעיר ג'נגג'ואו.
קריירה משטרתית
בשנת 1983 סיימה את בית הספר לשוטרים ושובצה כחוקרת ראשונית בתחנת משטרת ג'נגג'ואו. בגמר לימודיה תוך כדי שירות הפכה לשוטרת חוקרת מומחית.
בנובמבר 1992 רֶן זכתה בתחרויות של מחלקת המשטרה ומערכת המשפט של ג'נגג'ואו.
רֶן צוינה ככשירה ואחראית, היא לא נתנה לאף פושע לחמוק ממנה. הסטטיסטיקה הראתה כי במהלך שהותה של רן באגף קדם-משפט בג'נגג'ואו, היא השיגה הצלחה חסרת תקדים במחוז חנאן, עם 1,072 תיקים שטופלו ולמעלה מ־950 אשמים נתפסו. במהלך ארבע שנותיה במחלקה לביטחון פנים ועבודה המחלקה המשפטית בג'נגג'ואו היא טיפלה ביותר מ -1,000 תיקים במקצועיות ובהגינות.
בנובמבר 1998 רֶן הועלתה לדרגת מפקדת מדור הבלשים בתחנת משטרת ג'נגג'ואו. באותה שנה מונתה רן כראש צוות למבצעים מיוחדים לטיפול בארגוני מאפיה מקומיים. במאבק נגד הגנגסטרים רֶן ועמיתיה ניקו את רובע הנעליים ואת השוק הסיטונאי לבגדים. בזמן שמנהיג כנופיית הגנגסטרים וואנג ג'אנגיונג ניסה לברוח לשנג'ן. רֶן הובילה פעמיים את צוותה לשנזן ועזרה למשטרה המקומית לטפל בכנופיה. כל הפושעים הקשורים לחבורה נעצרו.
באפריל 2001 רֶן הועלתה לדרגת המפקחת הכללית וכמנהלת לשכת הביטחון הציבורי הסיני של תחנת המשטרה דנגפנג. בהמשך, רֶן הפכה למפקחת המשטרה הראשונה בתולדות מחוז חנאן. כשהיא נכנסה לתפקיד בדנגפנג, מקרים רבים מהעבר נשארו לא פתורים. לכן היא התחייבה לשנות את הדברים תוך 100 יום. תהליך החקירה במקרים רבים היה מייגע. לפעמים נאלצו רֶן ועמיתיה לבלות עשרות ימים בשטח בתנאים קשים.
כאשר היא התמודדה עם חבורות הפשע סביב אגם באישה, רֶן שוב הובילה את כל הצוותים שלה תוך ביצוע חקירות מדוקדקות ותכנון מיומן, היא נקתה את האזור מבלי לירות ירייה אחת. תיקים גדולים ותיקים קשים נפתרו בהצלחה, מה שזכה את רֶן בתואר 'אלת המשטרה'.
על מנת לטפל בעתירות קולקטיביות של אזרחים, רֶן הקימה פאנל מיוחד של יותר מ -20 שוטרים. היא הפכה את יום שבת ליום קבלת הקהל של המפכ"ל לקבלת תלונות מהציבור. במהלך שלוש השנים נוספות בדנגפנג, יום קבלת הקהל של המפכ"ל הפך לנוהג סטנדרטי. רֶן קיימה 3,467 קבלות קהל פנים אל פנים בסך הכל, ובסופו של דבר פתרה 476 עתירות פעילות.
רֶן דרשה מכל השוטרים בדנגפנג להשתתף בתוכנית שנקראה '100 שוטרים, 100 תלמידים מוחלשים' כך היא עזרה להחזיר 126 תלמידים שנשרו מבית הספר. בהנהגתה, תחנת המשטרה דנגפנג סייעה ליותר מ -70 משפחות עניות ותמכה ביותר מ -300 איש. על הפעילות חברתית זו התחנה זכתה בתואר "המוסד שהעם מרוצה ממנו" במחוז חנאן.
ב־14 באפריל 2004 רֶן נהרגה בתאונת דרכים לכאורה. עם קבלת הידיעה על מותה, יותר מ -200,000 אזרחי דנגפנג יצאו לרחובות כדי להתאבל על מותה ולהשתתף בהלווייתה, אף על פי שהיא שהתה בדנגפנג רק 3 שנים. מנהיגים סינים מובילים, חו ג'ינטאו, ון ג'יאבאו ולואו גן  התרשמו מאוד מהפעילות של רֶן במשטרה ובקהילה. הם קראו לקמפיין תעמולה לאומי על מנת שרבים ילמדו ממנה. מיום שרן התגייסה למשטרה היא שרת את העם 21 שנה. במותה היא בסך הכל בת 40.
מיום שהחלה רֶן בעבודתה, היא נשארה נאמנה לתפקידה המשטרתי ומלאה בצייתנות ובאחריות כל פעולה שבצעה על מנת לשרת את העם. בחייה היא קיבלה יותר מ -40 פרסי הישג. בשנים 2004 ו -2009 רֶן הוקרה כאחת ממאה אנשי המפתח ש"הזיזו את סין" מאז שהוקמה האומה.
התאונה הקטלנית
ב-14 באפריל 2004 בלילה רֶן נפגעה פצעים אנושים בתאונת דרכים, בכביש המהיר S85 מג'נגג'ואו לדנגפנג. כשנסעה לטפל בתיק חשוב. היא מעולם לא הגיעה לדנגפנג. היא ישבה במושב האחורי במכונית שלה כשמשאית פגעה ברכבה מאחור. הנהג שלה כלל לא נפגע. ישנם תושבים מקומיים שמאמינים שרן נרצחה על ידי פקידי ממשל מושחתים ואו גנגסטרים חזקים עם קשרים לפקידי ממשל מושחתים.
הנצחה
ב-8 ביוני 2004 יום שלישי, התקיים אירוע זיכרון להנצחת רֶן צ'אנגשיה בהיכל העם הגדול, בבירה בייג'ינג. באירוע השתתפו למעלה מ-800 איש ועיתונאים.
בשנת 2005 הופק סרט בכיכובה של ג'אנג יו (שחקנית) וסדרת טלוויזיה משנת 2005 בכיכובה של ליו ג'יה המבוססים על קורות חייה של רֶן צ'אנגשיה. שניהם, הסרט וגם סדרת הטלוויזיה התקבלו היטב בציבור הרחב. מעריכים כי סדרת הטלוויזיה הייתה סדרת דרמה ותעמולה המדורגת בדרוג הגבוה ביותר בסין.
נכסים מועטים
נכסים מועטים הוא כינוי למצב בהלכות כתובה, הדן בחלוקת נכסים מועטים של האב הנפטר בין הבנים (להם זכות הירושה), ובין הבנות, הזכאיות להתפרנס מהנכסים (קבלת מזונות) על פי הכתובה. במקרה והנכסים מועטים מכדי שיתחלקו ברווח לבנים ולבנות, זכות הבנות למזונות קודמת לזכות הבנים לירושה, בנוסף לזכות האלמנה למזונות.
המדד לנכסים מועטים, הוא לפי רבן גמליאל ברבי – כדי שיוכלו שתי הקבוצות – הבנים והבנות, לזון מהנכסים במשך זמן של שנים עשר חודש, ולפי שאר החכמים, עד שיגיעו הבנות לגיל בגרות, ויוכלו להתפרנס בעצמן.
הגמרא במסכת בבא בתרא מסתפקת האם יש לחשב גם את המזונות שאוכלת האלמנה, או לא, מכיוון שלא ברור אם היא תאכל חלק מהנכסים, וייתכן שהיא תנשא לאדם אחר, ועל פי ההלכה במקרה כזה אין היא מקבלת מזונות מנכסי המת. להלכה נפסק שאין מחשבים את מזונות האלמנה בנכסי המת כדי לחשב אותם כנכסים מועטים.
קניין הילוך
קניין על ידי הילוך בקרקע רגילה
החולק על כלל זה הוא רבי אליעזר במסכת בבא בתרא שסבור כי ניתן לקנות קרקע על ידי הילוך. כראיה לדבר מביא רבי אליעזר את הפסוק בו אמר אלוהים לאברהם אבינו, ומכאן שאברהם אבינו קנה את ארץ ישראל שניתנה לו כמתנה מבורא העולם, על ידי ההילוך. שאר החכמים חלוקים על רבי אליעזר, וסבורים שסיבת ההליכה לא הייתה כדי לקנות את ארץ ישראל, אלא כצעד סמלי וסגולי,.
קניין בשביל של כרמים
למרות המחלוקת בקרקע רגילה, מודים חכמים לרבי אליעזר, כי ניתן לקנות קרקע בהילוך, בקרקע שכל תשמישה הוא בהילוך, כמו למשל שביל של כרמים, כלומר אדם הקונה מחברו שביל כדי שיוכל להיכנס לכרמו, יכול הוא לקנות את הקרקע על ידי הילוך בשביל.
דרך הרבים
לפי שיטת רבי אליעזר, אם אנשים רבים נהגו ללכת בתוך שדה של אדם מסוים, נעשית הקרקע לקניינם ורכושם של הרבים -.
לפי שיטת רבה בר רב הונא יש לרבים כוח מיוחד הנקרא "הפקר רבים הפקר" בדומה להפקר בית דין הפקר, שיכולים להפקיר ממון של יחיד לפי החלטתם, ובדומה ל"מלך שפורץ גדר אין מוחין בידו". הסברא לכלל זה הוא מכיוון שתועלת ותיקון העולם הוא לתת את ההחלטה לרבים, למלך ולבית דין לפעול כפי שיקול דעתם בדיני ממונות, גם במקום שאין הדבר לפי הכללים המקובלים. עם זאת, בניגוד להפקר בית דין הפקר, אין לרבים לכתחילה לקחת דרך של יחיד, אבל בדיעבד - מה שעשו עשו.
השיטה מקובצת מסביר, כי כוח הרבים להפקיר דבר מסוים, עדיין אינו מקנה אותה להם, ולכן נצרך רבי אליעזר לקניין ההילוך, שבך נקנית הדרך - לשיטתו - לרבים.
Drip
Drip (בעברית: טפטוף) הוא סינגל שהוקלט על ידי הראפרית האמריקאית קארדי בי, בשיתוף מיגוס, מתוך אלבום הבכורה שלה, Invasion of Privacy. השיר יצא לאור ב-4 באפריל 2018, כסינגל השיווקי הראשון מתוך האלבום.
עם יציאתו נכנס השיר אל המקום העשרים ואחת במצעד הבילבורד הוט 100, והשלישי במצעד שבניו זילנד.
רקע וכתיבה
השיר נכתב על ידי קארדי בי, קוואבו, אופסט, טייקאוף ויהושע קרוס, והופק על ידי קסיוס ג'יי ונונסטופ דה איטמן. בשיר מתארח בשנית הראפר אופסט, אשר התארח גם בלהיט הראשון של קארדי, "Lick".
עם השיר הופיעה קארדי בסאטרדיי נייט לייב, ביחד עם עוד כמה שירים מתוך האלבום.
וידאו קליפ
טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה את האודיו של השיר, המציג את עטיפתו של הסינגל. האודיו זכה לוויראליות רבה, ונכון לדצמבר 2019, מונה הצפיות שלו עומד על כ-75 מיליון צפיות.
מיקומי שיא
בארצות הברית הצליח השיר להגיע למקום ה-21 במצעד הבילבורד הוט 100.
פליוקן
פליוקן (Pliocene) היא תקופה בנאוגן מעידן הקנוזואיקון. משך תקופתה 3.75 מיליוני שנים, מלפני 5.5 מיליוני שנים ועד לפני 2.5 מיליוני שנים. עם זאת זהו טווח נזיל יחסית, מאחר שהסלעים בהם מגדירים את התקופה פחות בולטים. הצורה העיקרית של החישוב היא במעבר מהמיוקן הנחשב לחמים יחסית לפליסטוקן הקריר יותר, בו הופיע עידן הקרח.
האקלים של הפליוקן הפך לקר ועונתי יותר מאשר במיוקן ואזורי יערות הפכו לערבות עשב או לטונדרה. גם המדבריות גדלו יותר בתקופה זו, בה יבשות רבות וזרמים ימיים שינו ממסלולם.
בתקופה זו התפתחו מיני ההומינידים ובראשם האוסטרלופיתקוס וכן מיני בעלי חיים גדולים שהופיעו גם במשך הפליסטוקן. באמריקה התרחשה אז ההחלפה האמריקאית הגדולה. דבר זה הכחיד או גרם לשגשוגם של מינים רבים בשתי האמריקות.
פליסטוקן
פּלֶיסטוֹקֵן (Pleistocene; סימן: Ps) היא תקופה בתור הרביעון שבעידן הקנוזואיקון, אשר החלה לפני כ-2.588 מיליוני שנה ונמשכה עד לפני 11,700 שנה עם סיום עידן הקרח האחרון.
את המונח טבע צ'ארלס לייל ב-1819, בהציגו שכבה בסיציליה שיותר מ-70 אחוז ממיני מאובני הפאונה שלה עדיין קיימים, ובכך הפריד אותה מהפליוקן. משמעות השם ביוונית – "חדש יותר" (בהתייחסו לפליוקן שמשמעותו "חדש"). משם זה נגזר עידן ה"הולוקן", שמשמעותו "חדש לחלוטין".
הגדרת המונח השתנתה ב-2006, להגדרה המקובלת כיום. עד אז המונח התייחס לתקופה שבין 1.806 מיליון שנים קודם זמננו עד ל-11,700 שנים קודם זמננו. לכן, בפרסומים קודם לכן, ייתכן שישתמשו במונח לתיאור תקופה זו.
תנועת היבשות בתקופה זו היא מזערית, כ-100 ק"מ באופן יחסי מאז תחילת התקופה.
בתקופה זו התרחשה מרבית אבולוציית האדם, כשבתחילתה הפרנתרופוס עדיין התהלך על פני האדמה, ובסיומה האדם המודרני כבר היה נפוץ בכל חמש היבשות. כבר בתקופה זו הייתה לאדם השפעה בולטת על סביבתו, באופן שהשפיע על מינים רבים.
בתקופה זו היו מגוון של יצורים גדולים מאוד (מגה-פאונה) ביניהם: ממותה, מסטודון, דיפרוטודון, סמילודון, גליפטודון, שור הבר, גיגנטופיתקוס, קרנף צמרי, עצלני קרקע כמו מגתריום, ג'ירפיים גדולים כמו שיוותריום, אייל אירי, דוב המערות, דוב קצר-פנים, זאב בלהות, גומפותריום, עופות כמו מואה, אפיאורניס, עיט האסטי ואף כמה זוחלים כמה מגלניה, קווינקנה ומיאולניה.
מעטים מהיצורים הענקים שרדו עד תחילת ההולוקן.
אליוט מונוד
אליוט מונוד (באנגלית: Eliott Mounoud; נולד ב-10 באוגוסט 1995) הוא כדורגלן חופים שווייצרי המשחק בעמדת השוער בנבחרת שווייץ בכדורגל חופים. השוער השווייצרי שיחק בקבוצות כדורגל חופים מספרד, גאורגיה, פורטוגל, ישראל, אוקראינה, רוסיה, איטליה וברזיל.
קריירה
מונוד התגורר בטורדמברה, ספרד מאז שהיה בן חמש ואף רצה לייצג את נבחרת ספרד בענף. לעומת זאת, לאחר שלא זומן לסגל הנבחרת הספרדית, הוא נענה בחיוב לזימון לנבחרת מולדתו, שווייץ, שבה ערך את הופעת הבכורה שלו על החול בשנת 2017, כשהיה בן 22.
הוא עזר לנבחרתו להגיע למקום השלישי בגביע העולם בכדורגל חופים לשנת 2021 ואף קטף את תואר כפפת הזהב של הטורניר. בשנים 2021 ו-2022 הוא נבחר לשוער הטוב ביותר בעולם כחלק מטקס כוכבי כדורגל החופים.
ב-18 ביוני 2023, זכה עם בני "פלפלה" כפר קאסם בגביע אירופה לאלופות, כשכבש את שני השערים של קבוצתו במשחק הגמר מול פיזה, שערים שהובילו את המשחק לפנדלים, שבהם כפר קאסם יצאה עם ידה על העליונה.
בוהמיה המרכזית (מחוז)
מחוז בוהמיה המרכזית או מחוז סטרדוצ'סקי (בצ'כית: Středočeský kraj) הוא אחד מ-13 מחוזות של הרפובליקה הצ'כית, הממוקם במרכז בוהמיה ההיסטורית.
המחוז הוא הגדול בשטחו בין מחוזות צ'כיה ומשתרע על פני 11,014 קמ"ר שהם 14% מכלל שטח המדינה. המרכז המנהלי של המחוז היא הבירה הצ'כית פראג, ששוכנת במרכז המחוז אך אינה חלק ממנו ומוגדרת כמחוז (קראי) בפני עצמה.
מחוזות משנה
ברמה הנמוכה יותר של החלוקה המנהלית של הרפובליקה הצ'כית, מצויות הקהילות (obcí), מעין מועצות אזוריות. במחוז בוהמיה המרכזית ישנן 1,145 ישויות כאלו אך רובן קטנות. ב-1,044 מהן מתגוררים פחות מ-2,000 איש, אך הן מכילות 40% מן האוכלוסייה. 82 מקהילות המחוז הן בעלות מעמד עיר.
אופנהיים (עיר)
אופנהיים (מגרמנית: Oppenheim) היא עיירה במחוז ריינלנד-פפאלץ שבגרמניה. העיר ממוקמת ממערב לריין, בין מיינץ לוורמס וידועה ביין שלה.
ארקדי לוקסמבורג
ארקדי לוקסמבורג (ברוסית: Аркадий Люксембург; באנגלית: Arkady Luxemburg; נולד ב-15 במרץ 1939) הוא מלחין מולדובני–אמריקאי ממוצא יהודי.
אופנהיים (עיר)
בשיא ימי הביניים וימי הביניים המאוחרים הייתה אופנהיים עיר קיסרית חופשית ב.
בזמן הרומי
במהלך עבודות בנייה בשנות החמישים באתר כנסיית סנט סבסטיאן, שנהרסה בשנת 1837, נמצאו שרידי קירות, לבנים, אגן מים ותעלת בנייה. ממצאים אלה מצביעים על כך שהיו בניינים רומאיים בנקודה בה נבנתה עיר זו.
ארקדי לוקסמבורג
ביוגרפיה
בשנת 1990 ארקדי לוקסמבורג עלה לישראל והחל ללמד במכללה לחינוך על שם דוד ילין בירושלים. בשנת 1995 היגר לסן דייגו בארצות הברית.
אופנהיים (עיר)
ימי הביניים
אופנהיים הוזכרה לראשונה בשנת 765.
ארקדי לוקסמבורג
ביוגרפיה
הוא חבר איגוד הקומפוזיטורים בישראל, מולדובה ו-ASCAP בארצות הברית.
אופנהיים (עיר)
ימי הביניים
בשנת 1008 קיבלה אופנהיים זכויות שוק. באוקטובר 1076 התפרסמה אופנהיים במהלך מאבק האינווסטיטורה כאשר נסיכי אופנהיים ביקשו מהיינריך הרביעי, קיסר האימפריה הרומית הקדושה להתנתק מהאפיפיור. זה היה הטריגר של היינריך להליכה לקנוסה. אופנהיים נהרסה על ידי ארכיבישוף מיינץ אדלברט הראשון מסארבריקן בשנת 1118 לאחר מחלוקת עם דוכס שטאופר פרידריך השני.
ארקדי לוקסמבורג
ביוגרפיה
בין היצירות הסימפוניות הבולטות שלו ניתן למנות את "הסינפונייטה", סימפוניה לתזמורת מיתרים "השואה" לזכרם של קורבנות השואה, שני קונצ'רטי לפסנתר עם ​​תזמורת, קונצ'רטו לצ'לו עם תזמורת סימפונית פנטזיה "ניגוני האביב". בין יצירות למקלדת סולו הבולטות ניתן למנות את "Aquarelie", "לזכרו של שוסטקוביץ'", "לזכרו של גרשווין".